**Prototype**

Ved utviklingen av prototypen brukte vi verktøyet «Balsamiq», da dette er et verktøy spesielt laget for prototyping. Det var også noe som ble anbefalt av Westerdals selv, og vi fant dette verktøyet svært effektivt. Balsamiq er et program som gjøre det mulig å lage en prototype ved svært enkle grep, og gjør at man kan få en følelse av det man er i ferd med å utvikle.

Hele prosessen startet med en felles utarbeidelse av en skisse med elementene og den oppbygningen av siden vi ønsket. Denne skissen utarbeidet vi på papir. Da vi var fornøyd med design-elementene, tok vi dette videre. Bruken av farger, bilder og ikoner var ikke vektlagt i prototypen, da vi ikke ville bestemme oss for noe spesifikk fargepalett enda og følte heller ikke dette var nødvendig. Det ble derfor brukt tilfeldige, relevante bilder for å illustrere hva slags type bilde-tema vi ville ha på den endelige siden. Det ble derfor vektlagt features som menylinjer, sideoppbygning og struktur.

Selve prototypen ble også første gangen vi fikk oppleve en bit av det vi så langt hadde planlagt og utarbeidet. Vi så raskt hva som fungerte og hva som ikke fungerte så bra som vi håpet på. Det ble derfor raskt gjort små endringer som vi følte måtte gjøres for å bedre siden. Etter flere små endringer fra skissen, kunne vi klargjøre siden for testing. Ulike testinger med folk utenfor målgruppen ble utført, og fikk vi god respons på at nettsiden var brukervennlig. Under prototype-testingen, brukte vi som Steve Krug anbefaler i sin bok, en målgruppe som ikke var beregnet som hovedmålgruppen til nettsiden. Vi brukte derfor foreldrene våre, en aldersgruppe på 40-65 år, til og verifisere og teste det vi vektla svært høyt: usability. Noe av formålet med en separat test-gruppe, er også det aspektet ved at alle bruker ikke nettet på lik linje som oss. Derfor er det bra å ha et en gruppe mennesker på 4-6 personer, i våres tilfelle, som kan utforske *våres* nettside på *deres* måte. Vi valgte gi dem ulike oppgaver for å sjekke om de klarte finne frem til ting vi ba dem finne frem til. Dette klarte de fint uten noen store hinder eller frustrasjoner, og vi fikk gode tilbakemeldinger på at siden var brukervennlig og enkelt å finne frem på. Dette tyder derfor på at det er en nettside som scorer relativt høyt på brukervennlighet og er enkel å navigere på.

Konklusjonen med prototypen var at den var svært nyttig for oss på flere aspekter. Den var nyttig for å gi oss et innblikk i hvordan det er store forskjeller på noe i en planleggingsfase og hvordan det kan bli seende ut i realiteten. Ved brukertesting får vi en slags bekreftelse på at det vi har jobbet for, faktisk ble oppfylt. Dette gir oss et godt utgangspunkt for det vi er i ferd med å utvikle, og vi kan jobbe mot en fastsatt plan.

**Målgruppen - dens interesser og behov**

Målgruppen ved dette prosjektet har blitt definert ut fra hva vi studenter føler mangler i våres studiehverdag. Det har derfor blitt en nettside med fokus på studenter og at disse blir primærmålgruppen. Det er dog slik at Vulkan-området er et svært populært og kulturelt område for andre enn studenter, så vi ser ikke bort fra at andre ikke-studenter også vil benytte seg av våres nettside og bruke denne for å orientere seg. Det har derfor vært viktig for oss å designe siden mot primærmålgruppen, men samtidig ha andre grupper i bakhodet.

Det var viktig for oss under konseptutviklingen å få definert en tidlig målgruppe vi kunne bygge hele nettsiden rundt. Vi bestemte oss tidlig for at å bygge nettsiden rundt en målgruppe vil virke mye mer naturlig, enn om vi tilegner en målgruppe til en allerede designet nettside som ikke hadde noen spesiell målgruppe.

I og med at vi som utviklere også er studenter, kan vi bruke oss selv som referanse til en viss grad, og utvikle noe som vi føler vi også kunne ha hatt nytte av. Vi prøver å se det hele som utenforstående, og bruker andre personer som er i den korrekte målgruppen for å verifisere innholdet. Det har blitt gjort undersøkelser på hva innholdet på siden burde være. Disse undersøkelsene ble gjort ved å spørre Westerdals-studenter om ulike tilbud og konsepter som vi har vurdert, for å finne ut hva de som har vært med på undersøkelsen føler de kunne hatt mest nytte av.